cyanic-selkie/wikianc huggingface dataset:
পরিবেশ প্রকৌশল
ভর ভারসাম্য
অর্থাৎ কিছু নির্দিষ্ট আয়তনের জন্য, ঘনমাত্রার পরিবর্তন বনাম রৈখিক স্বাধীন সময়ের পরিবর্তন, ওই নির্দিষ্ট আয়তনের ভেতরে (+) এবং বাইরে (-) যা কিছু পরিবর্তন ঘটছে তার যোগফলের সমান। এটি কয়েকটি ভিন্ন কারণের জন্য অনুমোদিত:
(১) ভরের নিত্যতা(২) একটি সাধারণ ব্যবকলনীয় সমীকরণ হিসেবে প্রকাশ
(৩) এর একটি সমাধান বিদ্যমান।
যদিও ব্যবকলনীয় সমীকরণ বেশ জটিল হতে পারে, তবে প্রতি একক সময়ে একটি নির্দিষ্ট আয়তনের জন্য ঘনমাত্রার পরিবর্তনের এই সূত্রটি ক্যালকুলাস ছাড়াই বেশ সহজবশ্য। উদাহরণস্বরূপ, একটি নির্দিষ্ট ঘনমাত্রার দূষক সংবলিত একটি পাত্রের আয়তনের কথা বিবেচনা করা যেতে পারে। যদি সেখানে প্রথম মাত্রার বিক্রিয়া -kC সংঘটিত হয় এবং পাত্র স্থির অবস্থায় থাকে তবে তরল বর্জ্যের ঘনমাত্রাকে প্রাথমিক ঘনত্ব, বিক্রিয়া ধ্রুবক k, এবং হাইড্রলিক রিটেনশন টাইম (এইচআরটি) দ্বারা প্রকাশ করা যায়, যা প্রবাহ ও পাত্রের আয়তনের ভাগফলের সমান।
পানি সরবরাহ ও ব্যবস্থাপনা
পরিবেশ প্রকৌশলীরা একটি জলাশয়ের মধ্যে পানির ভারসাম্য মূল্যায়ন করেন এবং ব্যবহারযোগ্য পানির পরিমাণ, ওই জলাশয়ে বিভিন্ন চাহিদার জন্য প্রয়োজনীয় পানি, জলাশয়ের মধ্য দিয়ে পানি প্রবাহের মৌসুমী চক্র নির্ধারণ করেন এবং তারা বিভিন্ন কাজের জন্য পানি সঞ্চয়, শোধন এবং সরবাহের নানা সিস্টেম তৈরী করেন।
বর্জ্য পানি শোধন
বাম|থাম্ব|199x199পিক্সেল|পানি শোধনাগার, [[অস্ট্রেলিয়া।]] বর্তমানে বেশ কয়েকটি বর্জ্য পানি শোধন প্রযুক্তি রয়েছে। একটি বর্জ্য পানি শোধনাগার কঠিন এবং ভাসমান উপাদান অপসারণের জন্য একটি প্রাথমিক শোধন ব্যবস্থা, একটি এয়ারেশন বেসিন, অধঃক্ষেপণ বা সক্রিয় স্লাজ ব্যবস্থা নিয়ে গঠিত সেকেন্ডারি শোধন ব্যবস্থা, একটি তৃতীয় জৈবিক নাইট্রোজেন অপসারণ সিস্টেম এবং সর্বশেষে একটি নির্বীজন প্রক্রিয়া নিয়ে গঠিত। এয়ারেশন বেসিন/সক্রিয় স্লাজ ব্যবস্থা ব্যাকটেরিয়ার (সক্রিয় স্লাজ) সাহায্যে জৈব উপাদান অপসারণ করে। সেকেন্ডারি শোধন ব্যবস্থা পানি থেকে সক্রিয় স্লাজ অপসারণ করে। তৃতীয় ব্যবস্থাটি যদিও সবসময় খরচের কারণে অন্তর্ভুক্ত করা হয় না, তবুও নাইট্রোজেন এবং ফসফরাস অপসারণ এবং প্রবাহে বা সমুদ্রে ছাড়ার আগে পানি জীবাণুমুক্ত করার জন্য ক্রমেই প্রচলিত হয়ে উঠছে।
বায়ু দূষণ ব্যবস্থাপনা
বিজ্ঞানীরা রিসেপ্টরে দূষকের ঘনত্ব বা যানবাহন এবং শিল্প গ্যাস নির্গমন থেকে সামগ্রিক বায়ুর গুণগত মানের উপর প্রভাব মূল্যায়নে বায়ু দূষণ বিচ্ছুরণ মডেল তৈরি করেছেন। কিছু মাত্রায়, এই শাখা, দহন প্রক্রিয়া থেকে কার্বন ডাই অক্সাইড এবং অন্যান্য গ্রীনহাউজ গ্যাস নির্গমন কমানোর লক্ষ্যের সাথে একীভূত হয়।
পরিবেশগত প্রভাব মূল্যায়ন এবং নিরসন
মার্কিন যুক্তরাষ্ট্রে,পরিবেশগত প্রভাব মূল্যায়নের রীতিটি আনুষ্ঠানিকভাবে ১৯৭০ সালের ১ জানুয়ারি, জাতীয় পরিবেশ নীতি আইন (নেপা) কার্যকরের মাধ্যমে শুরু হয়। সেই সময় থেকে, ১০০ টিরও বেশি উন্নয়নশীল এবং উন্নত দেশ হয় অনুরূপ নির্দিষ্ট আইন তৈরি করেছে অথবা অন্য কোথাও ব্যবহৃত পদ্ধতি গ্রহণ করেছে। নেপা মার্কিন যুক্তরাষ্ট্রের সকল ফেডারেল এজেন্সির ক্ষেত্রে প্রযোজ্য।
পরিবেশ সুরক্ষা সংস্থা
মার্কিন যুক্তরাষ্ট্রের এনভায়রনমেন্টাল প্রোটেকশন এজেন্সি (ইপিএ) একটি অন্যতম সংস্থা, যারা মূল সমস্যা সমাধানের জন্য পরিবেশ প্রকৌশলীদের নিয়ে কাজ করে। ইপিএ-এর অন্যতম লক্ষ্য হচ্ছে ক্ষতিকর প্রভাব এড়ানো বা কমানোর জন্য বায়ু, পানি এবং সামগ্রিক পরিবেশগত মান রক্ষা এবং এর উন্নয়ন।
আমড়াজুড়ি ইউনিয়ন
আমড়াজুড়ি বাংলাদেশের পিরোজপুর জেলার অন্তর্গত কাউখালী উপজেলার একটি ইউনিয়ন।
আয়তন
আমড়াজুড়ি ইউনিয়নের আয়তন ৩,২১১ একর।
প্রশাসনিক কাঠামো
আমড়াজুড়ি ইউনিয়ন কাউখালী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কাউখালী থানার আওতাধীন। এটি জাতীয় সংসদের ১২৮নং নির্বাচনী এলাকা পিরোজপুর-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী আমড়াজুড়ি ইউনিয়নের মোট জনসংখ্যা ৮,৫২৬ জন। এর মধ্যে পুরুষ ৪,২৭৮ জন এবং মহিলা ৪,২৪৮ জন। মোট পরিবার ২,০৫৪টি।
শিক্ষা
২০১১ সালের আদমশুমারি অনুযায়ী আমড়াজুড়ি ইউনিয়নের সাক্ষরতার হার ৫০.১%।
১৯৪৪ বোম্বে বিস্ফোরণ
যুদ্ধজাহাজ,সমুদ্রযাত্রা এবং কার্গো
ব্রিটিশ কলম্বিয়ার প্রিন্স রুপার্টে ১৯৪২ সালে ৭,১৪২ জি.আর.টি(গ্রস রেজিস্টার টন) ওজনের এসএস ফোর্ট স্টিকিন নির্মাণ করা হয়। আলাস্কা অঙ্গরাজ্যে হাডসন বে কোম্পানির অধিকৃত প্রত্যন্ত এলাকা বা আউটপোস্ট ফোর্ট স্টিকিনের(বর্তমানে র‍্যাঙ্গেল) নামানুসারে জাহাজটির নামকরণ করা হয়।
২৪ ফেব্রুয়ারি ১৯৪৪ সালে বার্কেনহেড থেকে যাত্রা শুরু করে জিব্রাল্টার, পোর্ট সাঈদ এবং করাচি হয়ে ১২ এপ্রিল ১৯৪৪ সালে বোম্বে পৌঁছায়।  এর কার্গোতে ২৩৮ টন মাইন, শেল এবং বিস্ফোরক মজুদ ছিল। এছাড়াও এটি "সুপারমেরিন স্পিটফায়ার" বায়ুযান বহন করছিল, যা যুদ্ধের কাজে ব্যবহৃত হয়। তদুপরি এর মধ্যে কাঁচা তুলা, প্রক্রিয়াজাত লোহা, কাঠ, তেল, জ্বালানি প্রভৃতি মজুদ ছিল। প্রায় ৮,৯০,০০০ ইউরো মূল্যের সোনার বার ৩১টি ক্রেটে সুরক্ষিত রাখা হয়। এর মধ্যে ৮৭,০০০ বেল তুলা এবং লুব্রিকেটিং তেল করাচিতে পৌঁছানো হয়। জাহাজের ক্যাপ্টেন আলেক্সান্দার নাইস্মিথ এত জিনিস জাহাজে একসাথে রাখায় প্রতিবাদ করেছিলেন। রেলপথে তুলা পরিবহনের উপর নিষেধাজ্ঞা থাকায় ব্যবসায়ীদের সমুদ্রপথে পণ্য পরিবহন ছাড়া অন্য কোনো উপায় ছিল না। ১২ এপ্রিল পৌঁছানোর ৪৮ ঘণ্টা পরও এর মাল জাহাজ থেকে নামানো হয়নি।
বিস্ফোরণ
বিস্ফোরণের দিন দুপুর দুইটায় জাহাজের ক্রুদের সতর্ক করা হয়, দুই নং হোল্ডের কোথাও আগুন লেগেছে। জাহাজের ক্রু, ডকে থাকা অগ্নিনির্বাপক দল কিংবা অগ্নিযান (ফায়ারবোট) কেউই সেই আগুন নেভাতে সক্ষম হয়নি।জাহাজে ৯০০ টন পানি ঢাললেও ঘন ধোঁয়ার কারণে আগুনের প্রকৃত উৎস শনাক্ত করা সম্ভব হয়নি। আগুনের প্রচণ্ড তাপে পানি ফুটে বাষ্পে পরিণত হতে শুরু করে ।
৩:৫০ ঘটিকায় জাহাজটি খালি করার নির্দেশ দেওয়া হয়। ১৬ মিনিট পরে একটি বিশাল বিস্ফোরণে এটি দ্বিখণ্ডিত হয়। এরপরে আরেকটি বিস্ফোরণ হয়, যা বোম্বের কোয়ালা মানমন্দিরে রক্ষিত ভূমিকম্প পরিমাপক যন্ত্রে নিরীক্ষা করা যায়। ১,৭০০ কিলোমিটার দূরের সিমলা শহরেও ভূমিকম্প হয়। দাহ্য পদার্থ জাহাজ থেকে ছিটকে পড়ে নিকটস্থ বস্তিতে আগুন ধরিয়ে দেয়। ১১টি নিকটবর্তী জাহাজের সলিলসমাধি হয়। আশি কিলোমিটার দূরেও বিস্ফোরণের শব্দ শুনা যায়।বোম্বের অনেক অর্থনৈতিকভাবে উন্নত এলাকা বিস্ফোরণে সম্পূর্ণ ধ্বংস করা হয়।
পরবর্তী ঘটনাপ্রবাহ
আগুন নিয়ন্ত্রণে আনতে তিন দিন সময় লাগে। ৮,০০০ ব্যক্তি সাত মাস পরিশ্রম করে ৫০,০০০ টন ধ্বংসাবশেষ অপসারণ করে বন্দরকে আগের অবস্থায় উন্নীত করতে সক্ষম হয়।
বিস্ফোরণের পরে করা তদন্তে বলা হয়, তুলাগুলোই ছিল আগুনের মূল উৎস। আগুন লাগা থেকে শুরু করে নিয়ন্ত্রণ করা পর্যন্ত সামগ্রিক প্রক্রিয়ায় বেশ কিছু ত্রুটি-বিচ্যুতি লক্ষ্য করে:
৬,০০০ প্রতিষ্ঠান এতে ক্ষতিগ্রস্ত হয় এবং ৫০,০০০ লোক কর্মহীন হয়ে পড়ে। সরকার সম্পূর্ণ ঘটনার দায়িত্ব নিজের কাঁধে নেয়।
ডকের নিচে খনন করে প্রায়ই অক্ষত সোনার বার পাওয়া গেছে। অতি সম্প্রতি ২০১১ সালে এরূপ একটি সোনার বার পাওয়া গেছে। বাইকুল্লায় মুম্বাই ফায়ার ব্রিগেড তাদের সদর দপ্তরে শহিদ অগ্নিনির্বাপক যোদ্ধাদের স্মরণে একটি স্মৃতিসৌধ নির্মাণ করে। তাদের স্মৃতিতে প্রতিবছর ১৪ থেকে ২১শে এপ্রিল ভারতে জাতীয় অগ্নিনিরাপত্তা সপ্তাহ পালন করা হয়।
ব্সোদ-নাম্স-গ্রাগ্স-পা (ফাগমোদ্রুপা)
ব্সোদ-নাম্স-গ্রাগ্স-পা (১৩৫৯- ১৪০৮) তিব্বতের ফাগ-মো-গ্রু-পা রাজবংশের পঞ্চম রাজা ছিলেন।
রাজত্ব
ব্সোদ-নাম্স-গ্রাগ্স-পা ফাগ-মো-গ্রু-পা রাজবংশের দ্বিতীয় রাজা 'জাম-দ্ব্যাংস-শা-ক্যা-র্গ্যাল-ম্ত্শানের ভ্রাতা রিন-ছেন-র্দো-র্জের পুত্র ছিলেন। ফাগ-মো-গ্রু-পা রাজবংশের চতুর্থ রাজা ও তার ভ্রাতা গ্রাগ্স-পা-ব্যাং-ছুব ১৩৮১ খ্রিষ্টাব্দে গ্দান-সা-থেল বৌদ্ধবিহারে তন্ত্র সম্বন্ধে শিক্ষাদান করবেন বলে তার রাজত্ব থেকে অবসর নিলে তিনি সিংহাসনে আরোহণ করেন। তিনি মাত্র চার বছর রাজত্ব করেন এবং এই সময়ে তিব্বতে ফসলের উৎপাদন ভালো হওয়ায় তিনি ভাগ্যশালী রাজা নামেও পরিচিত। মিং সম্রাট হোংঊ তাকে গুশি উপাধি দান করেন। কিন্তু ১৩৮৫ খ্রিষ্টাব্দে ফাগ-মো-গ্রু-পা রাজবংশের অপর এক পরিবারগোষ্ঠী ব্সোদ-নাম্স-গ্রাগ্স-পাকে সরিয়ে ক্ষমতা দখল করলে তিনি এই গোষ্ঠীর চাপে মিং সম্রাট হোংঊকে পত্র মারফত ফাগ-মো-গ্রু-পা রাজবংশের তৃতীয় রাজা শা-ক্যা-রিন-ছেনের পুত্র গোং-মা-গ্রাগ্স-পা-র্গ্যাল-ম্ত্শানকে পরবর্তী ফাগ-মো-গ্রু-পা রাজা হিসেবে ঘোষণা করতে অনুরোধ করেন। মিং সম্রাট এই অনুরোধ রাখলে তিনি গ্দান-সা-থেল বৌদ্ধবিহারে চলে যান এবং সেখানে বাকি জীবন অতিবাহিত করেন।
লখনউ এনইআর রেলওয়ে বিভাগ
লখনউ NER রেলওয়ে বিভাগ হল ভারতীয় রেলওয়ের উত্তর-পূর্ব রেলওয়ে অঞ্চলের অধীনে রেলওয়ে বিভাগ। এই রেলওয়ে বিভাগটি ১৪ এপ্রিল ১৯৫২ সালে গঠিত হয়েছিল।
ইজ্জতনগর রেলওয়ে বিভাগ ( বেরেলি সিটিতে) এবং বারাণসী রেলওয়ে বিভাগ হল গোরখপুরে সদর দপ্তর এনইআর জোনের অধীনে অন্য দুটি রেলওয়ে বিভাগ।
জিএক্স-১৯
জিএক্স-১৯ হলো জেনেক্সিন কনসোর্টিয়াম দ্বারা তৈরি একটি নির্বাচিত কোভিড-১৯ ভ্যাকসিন।
এটি একটি ডিএনএ-ভিত্তিক ভ্যাকসিন যা এনকোড করে এসেএআরএস- সিওভি-২ স্পাইক প্রোটিন।
পোকার অ্যালিস
অ্যালিস আইভার্স ডাফিল্ড টাবস হাকার্ট (ফেব্রুয়ারি ১৭, ১৮৫১ - ২৭ ফেব্রুয়ারি, ১৯৩০), পোকার অ্যালিস, পোকার অ্যালিস আইভার্স বা পোকার অ্যালিস টাবস নামে বেশি পরিচিত, একজন ইংরেজ জুজু ছিলেন এবং পশ্চিম আমেরিকার ফারো প্লেয়ার ছিলেন।
নকিয়া এন সিরিজ
মোবাইল ফোন প্রস্ততকারক নকিয়া এবং অপটিক্স কোম্পানি কার্ল যেইস্ ২৭ শে এপ্রিল ২০০৫ যুগ্মভাবে এন সিরিজ কোম্পানির ঘোষণা দেয়৷ এই সময়ে মোবাইল বাজার এ আসে এন৭০, এন৯০ এবং এন৯১৷ ২ রা নভেম্বর এ নকিয়া এন৭১, এন ৮০ আবং এন৯২ আনে৷ ২৫ শে এপৃল ২০০৬ এন৭২, এ ন৭৩ এবং এন৯৩ আসে৷
এন সিরিজ হল নকিয়ার একটি উপপণ্য-একটি পণ্য সম্ভার যেখানে রয়েছে মোবাইল, মালটিমিডিয়া কম্পিউটার ৷ এরা গান, ভিডিও, ফটোগ্রাফি, গেমস, ইন্টারনেট প্রভৃতি ডিজিটাল প্রযুক্তি এবং তারবিহীন উচ্চগতির ইন্টারনেট সমর্থন করে৷
Lista över Nokia-smartphones
ক্যাটেরিনা ল্যাগনো
ক্যাটেরিনা ওলেকসান্দ্রিভনা ল্যাগনো (Катерина Олександрівна Лагно, Екатерина Александровна Лагно; জন্ম: ২৭ ডিসেম্বর, ১৯৮৯) ইউক্রেনের মহিলা দাবা খেলোয়াড়। ২০১৪ সালে তিনি রুশ নাগরিকত্ব লাভ করেন। মাত্র ১২ বছর ৪ মাস বয়সে ফিদে কর্তৃক মহিলা গ্র্যান্ডমাস্টার পদবী লাভ করে। এরফলে জুডিট পোলগারের সর্বকনিষ্ঠ মহিলা দাবারুর রেকর্ড ভঙ্গ করেন। বর্তমানে তিনি পূর্ণাঙ্গ গ্র্যান্ডমাস্টার। এলভিভে জন্মগ্রহণকারী ক্যাটেরিনা ল্যাগনো শিল্প এলাকা ও দাবা-বান্ধব পরিবেশে ক্রামাতোর্স্কে বড় হন। পরবর্তীকালে দন্তেস্কে স্থানান্তরিত হন তিনি।
খেলোয়াড়ী জীবন
২৫ ফেব্রুয়ারি, ২০০৯ তারিখে ফরাসি দাবা গ্র্যান্ডমাস্টার ও টেলিভিশন প্রতিবেদক রবার্ট ফন্তেইনের সাথে বিবাহ-বন্ধনে আবদ্ধ হন। একই বছর স্পার্তাক ক্লাবে প্রতিনিধিত্ব করে রুশ টিম চ্যাম্পিয়ন হন। তারপর ওহরিদে ইউরোপীয় টিম চ্যাম্পিয়নশীপ জয় করেন। আগস্ট, ২০১০ সালে বিশ্ব মহিলা ব্লিৎজ চ্যাম্পিয়ন হন। ২০১২ সালে ইস্তাম্বুলে অনুষ্ঠিত ৪০তম দাবা অলিম্পিয়াডে তিনি ব্যক্তিগতভাবে ব্রোঞ্জ পদক পান।
২০১৪ সালে মহিলাদের বিশ্ব র‌্যাপিড চ্যাম্পিয়নশীপে আলেকজান্দ্রা কোস্তেনিউকের সাথে টাই-ব্রেকের মাধ্যমে শিরোপা লাভ করেন। ১১ জুলাই, ২০১৪ তারিখে আন্তর্জাতিক দাবা সংস্থা মার্চ, ২০১৪ সালে আবেদনকৃত ইউক্রেনীয় দাবা সংস্থা থেকে রুশ দাবা সংস্থায় তার অংশগ্রহণের বিষয়টি অনুমোদন করে।
হেইকে কামারলিং ওনেস
থাম্ব|ওনেসের কবর, Voorschoten হেইকে কামারলিং ওনেস নেদারল্যান্ডে জন্মগ্রহণকারী একজন পদার্থবিজ্ঞানী। তার মূল গবেষণার বিষয় ছিল অতিশৈত্য তৈরির প্রযুক্তি এবং এর সাথে সংশ্লিষ্ট সকল ঘটনাসমূহ। তিনি ১৯১৩ সালে পদার্থবিজ্ঞানে নোবেল পুরস্কার লাভ করেন। এক্ষেত্রে অতিপরিবাহিতা বিষয়ে তার মৌলিক গবেষণা গুরুত্ব পায়।
যামিনী ভূষণ রায়
যামিনী ভূষণ রায় (১ জুলাই ১৮৭৯ – ১১ আগস্ট ১৯২৬) ছিলেন একজন ভারতীয় চিকিৎসক, সেই সাথে একজন আয়ুর্বেদিক চিকিৎসক (কবিরাজ), একজন শিক্ষিত সংস্কৃত পণ্ডিত এবং একজন সমাজসেবী।
প্রারম্ভিক জীবন
১৮৭৯ সালে ভারতের খুলনা জেলার পয়োগ্রাম গ্রামে (বর্তমানে বাংলাদেশে) কবিরাজ পঞ্চানন রায় (কবিচিন্তমনি) জন্মগ্রহণ করেন,তিনি প্রাথমিকভাবে স্থানীয় গ্রামের স্কুলে পড়াশোনা করেছিলেন। খুব অল্প বয়সে তাকে নিকটবর্তী কলকাতায় (তৎকালীন ব্রিটিশ ভারতের রাজধানী) পাঠানো হয় এবং দক্ষিণ কলকাতার ভবানীপুর এলাকায় সাউথ সাববার্বান স্কুল থেকে ১৪ বছর বয়সে উচ্চ বিদ্যালয় থেকে স্নাতক ডিগ্রী লাভ করেন।
শিক্ষা
উচ্চ বিদ্যালয়ের পর কবিরাজ যামিনী ভূষণ রায় কলকাতার সরকারি সংস্কৃত কলেজে স্নাতক বিষয়ে পড়ার জন্য ভর্তি হন। স্নাতক ডিগ্রী সম্পন্ন করার পর তিনি একই সাথে সরকারী সংস্কৃত কলেজে স্নাতকোত্তর বিষয়ে অধ্যয়ন শুরু করেন এবং কলকাতা মেডিক্যাল কলেজ তাঁর মেডিকেল ডিগ্রী অর্জনের জন্য কাজ করেন। এই সময়ে, বাড়িতে তিনি তাঁর বাবার কাছ থেকে - তাঁর নিজের অধিকারী খ্যাতিমান চিকিৎসক - থেকে প্রাচীন ভারতীয় চিকিৎসা বিজ্ঞান - আয়ুর্বেদ সম্পর্কে পাঠ নিচ্ছিলেন।
চিকিৎসাবিদ্যা চর্চা
১৯০৬ সালে পারিবারিক পেশা অনুসরণ করে যামিনী ভূষণ রায় আয়ুর্বেদের প্রাচীন ভারতীয় পদ্ধতি চর্চা শুরু করেন- যদিও পাশ্চাত্য চিকিৎসা ব্যবস্থায় শিক্ষিত হন। সে সময় আয়ুর্বেদ চর্চা আকর্ষক ছিল না, প্রাচীন এবং এর প্রধান অতীত উপায় ছিল না। তাঁর বন্ধু এবং শুভাকাঙ্খীরা তাকে তাঁর নির্বাচিত পথ থেকে বিরত রাখার চেষ্টা করে, পরিবর্তে তাকে পাশ্চাত্য ঔষধ চর্চার পরামর্শ দেয়- যেখানে তিনি ইতিমধ্যেই সুবিজ্ঞ ছিলেন। কিন্তু তিনি অস্বীকার করিয়া বলিলেন, "যদি আমি আয়ুর্বেদ চর্চা করিতে না পারি, তবে পঞ্চান (আয়ুর্বেদিক রেচক) বিক্রি করিয়া জীবিকা নির্বাহ করব।"
আয়ুর্বেদের গৌরব পুনরুজ্জীবিত করার লক্ষ্যে, যুগ যুগ ধরে হারিয়ে গেছে প্রধানত বিদেশী শক্তির দ্বারা ভারতের শাসন এবং প্রাচীন ভারতীয় ঐতিহ্যের প্রতি তাদের সমর্থনের অভাবের কারণে, ডঃ রায় বৈদ্যরাজ ফার্মেসি স্থাপন করেন যা শুধুমাত্র আয়ুর্বেদিক ওষুধ বিক্রি করে। তিনি এবং ফার্মেসিতে তাঁর কর্মীরা আধুনিক বৈজ্ঞানিক পদ্ধতি অনুযায়ী আয়ুর্বেদিক ঔষধ প্রমিত করার অগ্রগামী প্রচেষ্টা করেন। তাঁর খ্যাতি শীঘ্রই অনেক দূর পর্যন্ত ছড়িয়ে পড়ে। সচেতনতা বৃদ্ধি এবং তাঁর গবেষণার জন্য অর্থায়ন - তিনি তাঁর ফি ৪ টাকা থেকে বাড়িয়ে ৩২ টাকা করেন, অন্যদিকে গরীবদের চিকিৎসা সবসময় বিনামূল্যে ছিল। শহরের বাইরে ধনী রোগীদের সাথে দেখা করতে তাদের খরচ হয়েছে ১০০০ টাকা- যা তারা আনন্দের সাথে প্রদান করেছে। তাঁর রোগীদের মধ্যে ছিলেন গওয়ালিয়র, ইন্দোর ও টিপ্তারার মহারাজারা।
১৯১৫ দ্বারা তিনি আয়ুর্বেদিক ঔষধ ক্ষেত্রে এক ধরনের খ্যাতিমান ব্যক্তি ছিলেন, এবং ঐ বছর মাদ্রাজের সপ্তম সর্বভারতীয় আয়ুর্বেদিক সম্মেলনের সভাপতি নির্বাচিত হন। দক্ষিণাঞ্চলীয় এই সফরকালে তিনি মাদ্রাজ আয়ুর্বেদিক কলেজের কার্যকারিতা এবং সুযোগ-সুবিধা দেখে অত্যন্ত মুগ্ধ হন এবং সিদ্ধান্ত নেন যে তিনি তাঁর জন্মভূমি কলকাতায় একই ধরনের একটি প্রতিষ্ঠান স্থাপন করবেন।
১৯১৬ সালে ২৯ ফারিয়াপুকুর স্ট্রিটের একটি ভাড়া বাড়িতে তিনি অষ্টাঙ্গ আয়ুর্বেদ কলেজ ও হাসপাতাল স্থাপন করেন। প্রাচীনকে আধুনিকের সঙ্গে একত্রিত করার জন্য ডঃ রায়ের ব্যবহারিক আদর্শবাদ শীঘ্রই মহাত্মা গান্ধীর দৃষ্টি আকর্ষণ করে; এবং ৯ বছর পর, ১৯২৫ সালের ৬ মে গান্ধীই রাজা দীনেন্দ্র স্ট্রিটে ইনস্টিটিউটের নতুন ভবনের ভিত্তিপ্রস্তর স্থাপন করেন- যেখানে জে বি রায় রাজ্য আয়ুর্বেদিক মেডিকেল কলেজ ও হাসপাতাল এখনও দাঁড়িয়ে আছে। ২০১৬ সালে কলেজ তাঁর শতবার্ষিকী উদ্‌যাপন করেছে।
মানবপ্রীতি
নতুন ভবন নির্মাণের জন্য নিজের ৭০,০০০ টাকা অনুদান ছাড়াও তাঁর শেষ ইচ্ছায় কবিরাজ যামিনী ভূষণ রায় তাঁর প্রতিষ্ঠানের স্থাবর সম্পত্তির বিশাল অংশ ভারতের বিভিন্ন স্থানে রেখে ছিলেন।
এর মধ্যে রয়েছে:
বই
(যদিও ইংরেজিতে শিরোনাম - সকল বই মূলত সংস্কৃত ভাষায় লেখা ছিল)
এই বইগুলি প্রাচীন ভারতীয় "সালকিয়া তন্ত্র" (অটোলারিঙ্গোলজি, বা কান, নাক, গলা), "প্রশুতি তন্ত্র" (স্ত্রীরোগ), "বিশা তন্ত্র" (টক্সিকোলজি) এবং "কুমারতন্ত্র" (পেডিয়াট্রিক্স) উপর ভিত্তি করে নির্মিত। বিশেষ করে তাঁর বই "রোগ - তাদের উৎপত্তি এবং রোগ নির্ণয়" তাকে ব্যাপক খ্যাতি এবং সমালোচকদের প্রশংসা এনে দেয়। তিনি "আয়ুর্বেদ" নামে বাংলায় একটি মাসিক পত্রিকা প্রকাশ করেন।
ব্যক্তিগত জীবন
কবিরাজ যামিনী ভূষণ রায় সরোজ বালা দেবীর সাথে বিবাহবন্ধনে আবদ্ধ হয়েছিলেন এবং ছয় সন্তান ছিল। তাদের পিতার মত, তাঁর পুত্র বিজয়ভূষণ, হরিভূষণ এবং কালীভূষণ মেধাবী ছাত্র ছিলেন। তবে কিশোর বয়সে তাদের দুই ছোট ছেলে অকালে মারা যান।
মৃত্যু এবং উত্তরাধিকার
যামিনী ভূষণ রায় ১৯২৬ সালের ১১ আগস্ট কলকাতায় হঠাৎ মারা যান- তার প্রিয় অষ্টাঙ্গ আয়ুর্বেদ বিদ্যালয়ে ২০০,০০০ টাকা দান করার ঠিক একদিন পরেই। তাঁর বয়স ছিল মাত্র ৪৭ বছর। তাঁর সম্মানে অষ্টাঙ্গ আয়ুর্বেদ হাসপাতালের অদূরে কলকাতার একটি রাস্তার নাম রাখা হয়েছে যামিনী কবিরাজ রো। তাঁর মৃত্যুর ৭ বছর পর - পাতিপুকুরতার তাঁর বাগান বাড়িতে, পাতিপুকুর টিবি হাসপাতাল প্রতিষ্ঠিত হয়। বিশিষ্ট চিকিৎসক, মুক্তিযোদ্ধা এবং পরে পশ্চিমবঙ্গের মুখ্যমন্ত্রী ডাঃ বিধান চন্দ্র রায় ভিত্তিপ্রস্তর স্থাপন করেন।
তথ্যসূত্র
স্বাস্থ্য ও পরিবার কল্যাণ বিভাগ - পশ্চিমবঙ্গ সরকার ভারতে ঔষধের ইতিহাস: মেডিকেল এনকাউন্টার – চিত্তব্রত পালিত ও অচিন্ত্য কুমার দত্ত - পৃষ্ঠা ২২৮
ডাবল (ক্রিকেট)
ডাবল ক্রিকেট খেলার পরিভাষাবিশেষ। একজন ক্রিকেটার যখন কোন একটি মৌসুমের প্রথম-শ্রেণীর খেলায় এক হাজার বা ততোধিক রান এবং একশত বা ততোধিক উইকেট লাভ করতে সক্ষমতা প্রদর্শন করেন, তখন তিনি ‘ডাবল’ লাভ করেছেন বলে চিত্রিত করা হয়। ইংল্যান্ডের বাইরে এ ধরনের অসাধারণ অর্জন লাভ করা অতীব দুঃসাধ্য। কেননা, অন্যান্য দেশে তুলনামূলকভাবে প্রথম-শ্রেণীর খেলা কম আয়োজন করা হয়ে থাকে। এমনকি ইংল্যান্ডেও সাম্প্রতিক দশকগুলোয় লিস্ট এ খেলাকে প্রাধান্য দেয়ার ফলে প্রথম-শ্রেণীর খেলা আয়োজন কম করা হচ্ছে। ১৯৮৮ সালে এ ধরনের ডাবল লাভের সর্বশেষ কৃতিত্ব প্রদর্শন করেছেন ফ্রাঙ্কলিন স্টিফেনসন।
উল্লেখযোগ্য ক্রিকেটার
উইলফ্রেড রোডস সর্বাধিক ১৬বার ডাবল লাভ করেছেন। এর পরের স্থানে রয়েছেন জর্জ হার্স্ট। তিনি ১৪বার পেয়েছেন। তন্মধ্যে, ১৯০৬ সালে অনন্য সাধারণ কৃতিত্ব ডাবল ডাবল প্রদর্শন করেছেন তিনি। ২৩৮৫ রান তোলার পাশাপাশি ২০৮ উইকেট তুলে নিয়েছেন। জিম পার্কস সিনিয়র অনন্য সাধারণ ডাবল পেয়েছেন। ১৯৩৭ সালে ৩০০০ রান ও ১০০ উইকেট লাভের মাধ্যমে। একমাত্র ক্রিকেটার হিসেবে মরিস টেট ইংল্যান্ডের বাইরে ডাবল লাভ করেছেন। ১৯২৬-২৭ মৌসুমে এমসিসি দলের সাথে ভারত ও সিলন গমন করে ১১৯৩ রান ও ১১৬ উইকেট পেয়েছিলেন।
উইকেট-রক্ষকের ডাবল
‘উইকেট-রক্ষকের ডাবলে’ এক উইকেট-রক্ষকের এক হাজার বা ততোধিক রান ও একশত বা ততোধিক ডিসমিসাল ঘটানোর বিষয়টি জড়িয়ে রয়েছে। এ ধরনের কৃতিত্ব অতি দূর্লভ ঘটনারূপে বিবেচ্য। কেবলমাত্র লেস অ্যামিস তিনবার ও জন মারে একবার এ কৃতিত্ব প্রদর্শনে সক্ষমতা দেখিয়েছেন।
কোম্পানীগঞ্জ উপজেলা
কোম্পানীগঞ্জ উপজেলা নামে বাংলাদেশে দুইটি উপজেলা রয়েছে। যথা:
ক্রিস্টুল কাইজার মামলা
ক্রিস্টুল কাইজারকে ১৭ বছর বয়সে তৃতীয় রান্ডাল ফিলিপ ভোলার হত্যার অভিযোগে গ্রেপ্তার করা হয়। ফিলিপ ভোলার তার যৌন পাচারকারী ছিল। ২০১৮ সালের ৫ জুন তিনি তাকে দুবার গুলি করেন, তার বাড়িতে আগুন ধরিয়ে দেন এবং ঘটনাস্থল টি তার গাড়িতে রেখে যান। পরে বিচারের অপেক্ষায় কাইজারকে কেনোশা কাউন্টি ডিটেনশন ফেসিলিটিতে গ্রেপ্তার করা হয় এবং কারাগারে রাখা হয়। কেনোশা কাউন্টির প্রসিকিউটররা তার বিরুদ্ধে প্রথম ডিগ্রি ইচ্ছাকৃত হত্যা, বিপজ্জনক অস্ত্র ব্যবহার এবং আরও চারটি অপরাধের অভিযোগ আনা হয়। তারা যুক্তি দেখায় যে হত্যাটি পূর্বপরিকল্পিত ছিল। দোষী সাব্যস্ত হলে তাকে বাধ্যতামূলক যাবজ্জীবন কারাদণ্ডের সম্মুখীন হতে হবে।
পটভূমি এবং ঘটনা
উইসকনসিনের বাসিন্দা ক্রিস্টুল কাইজার কেনোশা ১৬ বছর বয়সে ব্যাকপেজে ৩৪ বছর বয়সী শ্বেতাঙ্গ ব্যক্তি রান্ডাল "র‍্যান্ডি" ভোলার তৃতীয় ব্যক্তির সাথে দেখা করেন। তিনি তার পরিচিত একটি মেয়ের কাছ থেকে রেফারেল করার পরে সাইটে পোস্ট করেছিলেন এবং বলেছিলেন যে তার খাবার এবং স্কুলের নোটবুকের জন্য অর্থের প্রয়োজন। তিনিই প্রথম ব্যক্তি যিনি সাইটে যোগ দেওয়ার সময় তার সাথে যোগাযোগ করেছিলেন। তিনি তার সাথে থাকতেন এবং অভিযোগ করেছিলেন যে তিনি তাকে নিয়মিত যৌন নির্যাতন করতেন এবং কখনও কখনও এক বছরেরও বেশি সময় ধরে নির্যাতনের ভিডিও করতেন। কাইজার অভিযোগ করেছিলেন যে তিনি ব্যাকপেজ ব্যবহার করে তাকে পাচার করতে শুরু করেছিলেন এবং তাকে দেওয়া অর্থ নিয়েছিলেন।
এর আগে ২০১৭ সালে ১৫ বছর বয়সী এক কৃষ্ণাঙ্গ মেয়ে তাকে মাদক দেওয়ার জন্য এবং তাকে হত্যার হুমকি দেওয়ার জন্য পুলিশে রিপোর্ট করার পর ভোলারকে গ্রেপ্তার করা হয়েছিল। তার বিরুদ্ধে শিশু প্রলোভন, শিশু যৌন অপরাধের সুবিধার্থে কম্পিউটার ব্যবহার এবং একটি শিশুর দ্বিতীয় ডিগ্রি যৌন নিপীড়নের অভিযোগ আনা হয়েছিল। ভোলারকে একই দিনে মুক্তি দেওয়া হয় এবং তাকে কোন জামিন দিতে হয়নি, এবং তাকে বলা হয় যে সে আদালতের সমন পাবে। দ্য ওয়াশিংটন পোস্ট জানিয়েছে যে আদালতের রেকর্ড প্রমাণ করে যে পুলিশের কাছে প্রমাণ রয়েছে যে ভোলার একাধিক অপ্রাপ্তবয়স্ক কৃষ্ণাঙ্গ মেয়েদের নির্যাতন করছে এবং নির্যাতনের ভিডিও প্রমাণ রয়েছে। রেকর্ডগুলি আরও দেখায় যে ভোলার নিহত হওয়ার ১২ দিন আগে এবং গ্রেপ্তারের তিন মাস পরে প্রসিকিউটরের অফিস প্রমাণ পেয়েছিল।
কাইজার কে ৪ জুন, ২০১৮ তারিখে একটি অপরাধের জন্য দোষী সাব্যস্ত করা হয় এবং তাকে ১৪ মাসের জেল এবং ১৮ মাসের প্রবেশনের শাস্তি দেওয়া হয়।
কাইজার ৫ জুন, ২০১৮ তারিখে চেয়ারে বসে থাকার সময় ভোলারকে মাথায় গুলি করে হত্যা করে। তিনি তার বাড়িতে আগুন জ্বালিয়ে ছিলেন এবং তার গাড়িতে করে ঘটনাস্থল থেকে পালিয়ে যান। ভোলার বাড়িতে আগুন লাগার কথা জানাতে একজন প্রতিবেশী ৯১১ নম্বরে ফোন করেছিলেন। পুলিশ তার পোড়া দেহ খুঁজে পেয়েছে এবং শনাক্ত করেছে এবং ময়নাতদন্তে তার মাথায় গুলি দেখা গেছে। উইসকনসিনের মিলওয়াকিতে তার গাড়িটি পরিত্যক্ত অবস্থায় পাওয়া যায়। পুলিশ গাড়িতে একটি রসিদ খুঁজে পায় এবং এটি কাইজারের কাছে খুঁজে পায়, যাকে মিলওয়াকিতে তার প্রেমিকের বাড়িতে গ্রেপ্তার করা হয়েছিল।
চলমান মামলা
বিচারের তারিখ নির্ধারণ করা হয়নি। ২০২০ সালের ফেব্রুয়ারি মাসে বিচারক উইলক বন্ডের পরিমাণ ৪,০০,০০০ ডলারে নামিয়ে এনেছিলেন।
২০২০ সালের জুন মাসে এক শুনানিতে কাইজারের পাবলিক ডিফেন্ডাররা বলেছিলেন যে তিনি কারাগারে থাকাকালীন কোভিড-১৯-এ আক্রান্ত হয়েছিলেন এবং যুক্তি দেখিয়েছিলেন যে তাকে চিকিৎসা গ্রহণের জন্য ছেড়ে দেওয়া উচিত। প্রস্তাবটি প্রত্যাখ্যান করা হয়েছিল।
শিকাগো কমিউনিটি বন্ড ফান্ড, মিলওয়াকি ফ্রিডম ফান্ড, সারভাইভড অ্যান্ড পানিশড এবং ক্রিসটুল কাইজার ডিফেন্স কমিটি কর্তৃক উত্থাপিত বন্ড পোস্ট করার পর ২২ জুন, ২০২০ তারিখে কাইজারকে মুক্তি দেওয়া হয়।
হেরম্ব চন্দ্র কলেজ
হেরম্ব চন্দ্র কলেজ সাউথ সিটি ডে হিসাবে জনপ্রিয়। এটি শিবনাথ শাস্ত্রী কলেজ (জনপ্রিয়ভাবে সাউথ সিটি মর্নিং হিসাবে পরিচিত) এবং প্রফুল্ল চন্দ্র কলেজ (জনপ্রিয়ভাবে সাউথ সিটি সন্ধ্যা হিসাবে পরিচিত) এর সাথে প্রাঙ্গণ ভাগ করে নেয়। একটি উচ্চ স্তরের বাণিজ্য শিক্ষার সাথে কলেজ। হেরম্ব চন্দ্র কলেজটি কলকাতা বিশ্ববিদ্যালয়ের অনুমোদিত।
এই কলেজে বাণিজ্য ও কলা বিভাগে পাস ও অনার্স কোর্স চালু আছে।
মে সব বিষয়ে অনার্স কোর্স পড়ানো হয়
ইতিহাস
ভারতের শিক্ষার ইতিহাসে কলকাতার সিটি কলেজের অর্জন দেশের আধুনিক শিক্ষার ক্ষেত্রে অগ্রণী প্রচেষ্টার জন্য এবং এই যে মাস্টারমাইন্ডদের উদার চেতনার মূর্ত প্রতীক হিসাবে স্মরণ করা দরকার  ভারতে উনিশ শতকের নবজাগরণকে সমৃদ্ধ করেছেন।
১৮৮১ সালে, প্রতিষ্ঠার মাত্র দু'বছর পরে, এফএ ক্লাস শুরু হওয়ার পরে সিটি স্কুল একটি কলেজের পদে উন্নীত হয়েছিল। সেই থেকে কলেজটি উচ্চশিক্ষার অগ্রগতির দিকে দ্রুত গতি পায়। বিএ ক্লাস ১৮৮৪ সালে চালু হয়েছিল এবং এভাবে প্রতিষ্ঠিত হওয়ার পাঁচ বছরের মধ্যে এই প্রতিষ্ঠানটি প্রথম শ্রেণির কলেজ হিসাবে গড়ে ওঠে। ১৮৮৫ সালে, বিএল স্ট্যান্ডার্ড পর্যন্ত শিক্ষার জন্য একটি আইন বিভাগ যুক্ত করা হয়েছিল। কলেজটি প্রথম একটি পুরানো বাড়িতে প্রতিষ্ঠিত হয়েছিল। কিছুদিন পরে, ১৩ নম্বর বাড়ির সিটি কলেজের জন্য মির্জাপুর স্ট্রিট (বর্তমানে সূর্য সেন স্ট্রিট) কিনে নেওয়া হয়েছিল।
পরবর্তীকালে, প্রায় এক লাখ টাকা ব্যয়ে একটি নতুন বিল্ডিং তার জায়গায় তৈরি করা হয়েছিল। কলকাতা হাইকোর্টের তৎকালীন কার্যনির্বাহী প্রধান বিচারপতি শ্রী রমেশ চন্দ্র মিত্রের দ্বারা এই ভবনের ভিত্তি স্থাপন করেছিলেন এবং নতুন ভবনের উদ্বোধনী অনুষ্ঠানটি ভারতের তৎকালীন গভর্নর জেনারেল লর্ড রিপনের দ্বারা ১৮৮৪ সালে সম্পাদিত হয়েছিল। । এই কলেজে ব্রাহ্মসমাজের উদার ও যুক্তিবাদী নীতিগুলির উপর নৈতিক ও বৌদ্ধিক প্রশিক্ষণের একত্রিত করার একটি সফল প্রচেষ্টা করা হয়েছিল। রিপন নতুন ভবনের উদ্বোধনী অনুষ্ঠানে দেওয়া বক্তৃতায় এই বৈশিষ্ট্যের অনুমোদনের কথা উল্লেখ করেছিলেন।
কয়েক বছর ধরে সিটি কলেজে এমএ স্ট্যান্ডার্ড পর্যন্ত পড়াশোনা করা হয়েছিল। কিন্তু কলকাতা বিশ্ববিদ্যালয়ের নতুন বিধি কার্যকর হওয়ার পরে এমএ ক্লাসগুলি বিলুপ্ত করতে হয়েছিল। ১৯০৫ সালের জানুয়ারিতে, কলেজটি ১৮৬০ সালের আইন XXI এর অধীনে নিবন্ধিত একটি সমাজের নিয়ন্ত্রণে রাখা হয় এবং সিটি কলেজ ইনস্টিটিউশন নামে পরিচিত, যা বর্তমানে ব্রাহ্মসমাজ শিক্ষা সমিতি নামে পরিচিত। তাদের উদ্দেশ্য "শিক্ষার কারণ প্রচার করা - মন, হৃদয় এবং শরীর বোঝা এবং ঈশ্বরের গৌরব এবং ঈশ্বরের গৌরব অর্জনের জন্য ঐশ্বরিক ভিত্তিতে প্রতিষ্ঠিত।"
শিক্ষার্থীদের ক্রমবর্ধমান প্রয়োজন মেটাতে ১৯১৭ সালে এখন আমহার্স্ট স্ট্রিটে তিন বিঘা এবং ছয় কোটার জমি নিয়ে একটি নতুন পণ্য ভবন নির্মিত হয়েছিল। বর্তমানে হেরম্ব চন্দ্র কলেজ ২৩/৪৯, গড়িয়াহাট রোড  (স্থানাঙ্ক : )এ  অবস্থিত, যা রবীন্দ্র সরোবর এর  নিকটে রয়েছে। কলেজটির একটি বাণিজ্য ল্যাব রয়েছে যা পশ্চিমবঙ্গের প্রথম বাণিজ্য ল্যাব। কলেজ দুটি ভাল স্টক লাইব্রেরি আছে
আল মাকতুম
আল মাকতুম (آل مكتوم  ) হলো দুবাই আমিরাতের শাসক রাজপরিবার এবং সংযুক্ত আরব আমিরাতের ছয়টি শাসক পরিবারের একটি। পরিবারটি বনি ইয়াস গোত্রের একটি শাখা আবু ধাবির আল নাহিয়ান রাজবংশের সাথে পরিবারটি ভাগ করে নেওয়া একটি বংশ), যা বনি ইয়াসের আল বু ফালাসাহ বিভাগের একটি শাখা, একটি উপজাতীয় ফেডারেশন যেটির মাধ্যমে প্রভাবশালী ক্ষমতা ছিল। যে অঞ্চলটি এখন সংযুক্ত আরব আমিরাত গঠন করে।
ইতিহাস
১৮৩৩ সালে, মাকতুম বিন বুত্তির নেতৃত্বে বনি ইয়াস উপজাতির প্রায় ৮০০ জন সদস্য দুবাই আমিরাতের দখল নেন এবং আমিরাতে আল মাকতুম রাজবংশ প্রতিষ্ঠা করেন।
আল মাকতুম রাজবংশ ১৮৩৩ সাল থেকে দুবাই শাসন করছে। সংযুক্ত আরব আমিরাতের ফেডারেশনের মধ্যে, দুবাই শাসক পরিবারের একজন সদস্যও প্রকৃতপক্ষে সর্বদা দেশটির উপরাষ্ট্রপতি, প্রধানমন্ত্রী এবং প্রতিরক্ষা মন্ত্রী।
পারিবারিক শাখা
নিম্নলিখিত আল মাকতুম পরিবারের সদস্যরা দুবাই শাসন করেছেন:
সম্পদ
আল মাকতুম পরিবার গডলফিনের মালিক, যা একটি প্রিমিয়ার শুদ্ধজাত স্টাড।
বিতর্ক
শামসা বিনতে মোহাম্মদ আল মাকতুম অভিযোগ করেছেন যে তাকে তার বাবা শেখ মোহাম্মদ বিন রশিদ আল-মাকতুমের লোকেরা কেমব্রিজের রাস্তা থেকে অপহরণ করেছিল। লতিফা বিনতে মোহাম্মদ আল মাকতুমও অভিযোগ করেছেন যে তাকে তার বাবার নির্দেশে অপহরণ ও নির্যাতন করা হয়েছিল। রাজকন্যাদের বিরুদ্ধে গৃহীত পদক্ষেপগুলি আল মাকতুম পরিবারের সুনাম রক্ষা করার ইচ্ছা দ্বারা অনুপ্রাণিত হয়েছিল বলে অভিযোগ করা হয়েছে।
২৯ জুন ২০১৯, দ্য সান জানিয়েছে যে শেখ মোহাম্মদ বিন রশিদ আল মাকতুমের স্ত্রী, প্রিন্সেস হায়া বিনতে আল হুসেইন, দুবাই থেকে পালিয়ে গিয়েছিলেন এবং তার সন্তান, একটি ছেলে এবং একটি মেয়ে সহ রাজনৈতিক আশ্রয় চেয়ে জার্মানিতে ছিলেন।  প্রস্থানের কারণ অজানা ছিল, যদিও একটি কবিতা বিশ্বাসঘাতকতার ইঙ্গিত করে। ৩০ জুলাই ২০১৯-এ হাইকোর্টে, তিনি তাদের দুই সন্তানের একমাত্র হেফাজতের জন্য, একটি জোরপূর্বক বিবাহ সুরক্ষা আদেশ (FMPO), একটি নন-মলেস্টেশন আদেশ এবং দুবাইতে প্রত্যাবাসন না করার জন্য আবেদন করেছিলেন।
ডিসেম্বর ২০১৯-এ, যুক্তরাজ্যের একটি পারিবারিক আদালত রায় দেয় যে- সম্ভাবনার ভারসাম্যের ভিত্তিতে - শেখ মোহাম্মদ শেখা লতিফা এবং শেখা শামসাকে অপহরণের পরিকল্পনা করেন এবং তিনি একটি শাসন বজায় রেখেছিলেন যার ফলে উভয়ই তাদের স্বাধীনতা থেকে বঞ্চিত হয়। এছাড়াও সম্ভাব্যতার ভারসাম্যের ভিত্তিতে, তিনি তার প্রাক্তন স্ত্রী রাজকুমারী হায়াকে "ভীতি প্রদর্শন" এর প্রচারণার অধীন করেন; ফলাফল ২০২০ সালের মার্চ মাসে প্রকাশিত হয়েছিল।
চিরাপাড়া ইউনিয়ন
চিরাপাড়া বাংলাদেশের পিরোজপুর জেলার অন্তর্গত কাউখালী উপজেলার একটি ইউনিয়ন।
প্রশাসনিক কাঠামো
চিরাপাড়া ইউনিয়ন কাউখালী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কাউখালী থানার আওতাধীন। এটি জাতীয় সংসদের ১২৮নং নির্বাচনী এলাকা পিরোজপুর-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী চিরাপাড়া ইউনিয়নের মোট জনসংখ্যা ১৩,৪২৫ জন। এর মধ্যে পুরুষ ৬,৮১৩ জন এবং মহিলা ৬,৬১২ জন। মোট পরিবার ২,৯০০টি।
শিক্ষা
২০১১ সালের আদমশুমারি অনুযায়ী চিরাপাড়া ইউনিয়নের সাক্ষরতার হার ৭৩.৫%।
মীম ওবায়দুল্লাহ
মীম ওবায়দুল্লাহ (১৯৩২-২০১৬) বাংলাদেশ জামায়াতে ইসলামীর রাজনীতিবিদ ও চাঁপাইনবাবগঞ্জ-২ (ভোলাহাট, গোমস্তাপুর ও নাচোল) আসনের সাবেক সাংসদ। তিনি ১৯৮৬ সালের তৃতীয় জাতীয় সংসদ নির্বাচনে সংসদ সদস্য নির্বাচিত হন।
জন্ম
মীম ওবায়দুল্লাহ জন্ম ১৯৩২ সালে তার গ্রামের বাড়ি চাঁপাইনবাবগঞ্জ জেলার নাচোল উপজেলার রহনপুরা গ্রামে।
মৃত্যু
মীম ওবায়দুল্লাহ ৩০ সেপ্টেম্বর ২০১৬ সালে বার্ধক্যজনিত কারণে ৮৪ বছর বয়সে রাজশাহী মেডিকেল কলেজ হাসপাতালে মৃত্যুবরণ করেন।
সেরা চলচ্চিত্র বিভাগে মেরিল-প্রথম আলো সমালোচক পুরস্কার
সেরা চলচ্চিত্র বিভাগে মেরিল-প্রথম আলো সমালোচক পুরস্কার মেরিল-প্রথম আলোর সমালোচকদের দৃষ্টিতে সেরা পূর্ণদৈর্ঘ্য ও ওয়েব চলচ্চিত্রের স্বীকৃতি হিসেবে প্রদান করা হয়। ২০০৪ সালের আয়োজনে প্রথমবার ২০০৩ সালের চলচ্চিত্রের জন্য এই পুরস্কার প্রদান করা হয়। ২০২১ সালে কোভিড-১৯ এর বৈশ্বিক মহামারীর কারণে কোন আয়োজন অনুষ্ঠিত হয়নি। ২০২২ সালে ২৩তম আয়োজন থেকে পূর্ণদৈর্ঘ্য চলচ্চিত্রের পাশাপাশি ওয়েব চলচ্চিত্রসমূহকে এই বিভাগে মনোনয়নের জন্য বিবেচিত করা হয়।
আধিয়ার (২০০৩) এই বিভাগে প্রথম পুরস্কার বিজয়ী চলচ্চিত্র। সাম্প্রতিক বিজয়ী চলচ্চিত্র হল রেহানা মরিয়ম নূর (২০২১)।
বিজয়ী ও মনোনীতদের তালিকা
নিচের তালিকায় প্রথমোক্ত নামসমূহ বিজয়ী নির্দেশ করে। বিজয়ী চলচ্চিত্র ও প্রযোজকদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
কাঠমান্ডু উপত্যকা
কাঠমন্ডু উপত্যকা (काठमाडौं उपत्यका), হলো নেপালে অবস্থিত এমন এক স্থান যেখানে এশিয়ার প্রাচীন সভ্যতার নিদর্শন পাওয়া যায় ৷ এখানে প্রায় ১৩০ টি ভাষ্কর্য আছে ও হিন্দু ও বৌদ্ধের বহু ধর্মীয় নিদর্শন আছে ৷ এই উপত্যকাতেই সাতটি ওয়ার্ল্ড হেরিটেজ সাইট রয়েছে ৷
কাঠমন্ডু উপত্যকা নেপালে অন্যতম উন্নত ও জনবসতিপূর্ণ স্থান ৷ স্থানটিতে বিভিন্ন অফিস ও সদরদপ্তর অবস্থিত ৷ এটি নেপালের অর্থনৈতিক কেন্দ্র হিসেবেও পরিচিতি লাভ করছে ৷ ভ্রমণপিপাসুদের কাছে খুবই জনপ্রিয় স্থান কাঠমন্ডু উপত্যকা ৷ অনন্য স্থাপত্য,  দৃষ্টিনন্দন পরিবেশ ও সংস্কৃতি সকলকে মুগ্ধ করে ৷
২০১৫ সালে ভূমিকম্পে উপত্যকাটি ক্ষতিগ্রস্ত হয় ৷ ভূমিকম্পে হাজার হাজার মানুষের মৃত্যু হয় ও বহু ভবন ধ্বংসপ্রাপ্ত হয় ৷
নামকরণ
কাঠমান্ডু দরবার ক্ষেত্র যার সংস্কৃত ভাষায় বলা হয়  কাষ্ঠ মন্ডপ্  এর নামানুসারে কাঠমন্ডু শহরের নামকরণ করা হয় ৷ ২০১৫ সালের ভূমিকম্পে এটি ক্ষতিগ্রস্ত হয় ৷ এখানের একটি অনন্য মন্দির মারু সাত্তল  ৷ মন্দিরটি ১৫৯৬ সালে রাজা লক্ষ্মীনারায়ণ সিংহ মাল্লা নির্মাণ করেন। পুরো স্থাপনার ভেতরে কোনো লোহার ভিত্তি এমনকি লোহার টুকরারও ব্যবহার নেই। সম্পূর্ণ মন্দিরটা কাঠের তৈরী।প্রচলিত আছে যে দ্বিতলবিশিষ্ট প্যগোডাটি ১টি গাছের গুড়ি দিয়ে তৈরী হয়েছিল।
পাঁচলাইশ থানা
পাঁচলাইশ বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
আয়তন
পাঁচলাইশ থানার মোট আয়তন ৮.৩০ বর্গ কিলোমিটার (২,০৫১ একর)।
প্রতিষ্ঠাকাল
১৯৭৮ সালের ৩০ নভেম্বর হাটহাজারী উপজেলার ১টি ওয়ার্ড এবং আরো ৬টি মেট্রোপলিটন থানা নিয়ে চট্টগ্রাম সিটি কর্পোরেশন গঠিত হয়, তন্মধ্যে পাঁচলাইশ থানা অন্যতম। ২০০৭ সালে এ থানা পুলিশ রিফর্ম প্রোগ্রাম (পিআরপি)-র আওতায় প্রথম ধাপে মডেল থানা হিসেবে স্বীকৃতি পায়।
জনসংখ্যার উপাত্ত
২০১১ সালের আদমশুমারি অনুযায়ী পাঁচলাইশ থানার মোট জনসংখ্যা ২,১৯,১৩২ জন। এর মধ্যে পুরুষ ১,১৫,১০৩ জন এবং মহিলা ১,০৪,০২৯ জন। মোট পরিবার ৪৪,৭৭১টি।
অবস্থান ও সীমানা
চট্টগ্রাম সিটি কর্পোরেশনের মধ্যভাগে পাঁচলাইশ থানার অবস্থান। এর পূর্বে চান্দগাঁও থানা ও বায়েজিদ বোস্তামী থানা, উত্তরে বায়েজিদ বোস্তামী থানা, পশ্চিমে বায়েজিদ বোস্তামী থানা ও খুলশী থানা এবং দক্ষিণে চকবাজার থানা অবস্থিত।
প্রশাসনিক এলাকা
পাঁচলাইশ থানার আওতাধীন চট্টগ্রাম সিটি কর্পোরেশনের এলাকাসমূহ হল:
ফুটবল ক্লাব জাংকট পাওলি
ফুসবল-ক্লাব জাংকট পাওলি ভন ১৯১০ ইভি (FC St. Pauli; সাধারণত এফসি জাংকট পাওলি এবং সংক্ষেপে জাংকট পাওলি নামে পরিচিত) হচ্ছে জাংকট পাওলি ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির দ্বিতীয় স্তরের ফুটবল লিগ ২. বুন্দেসলিগায় প্রতিযোগিতা করে। এই ক্লাবটি ১৯১০ সালের ১৫ই মে তারিখে প্রতিষ্ঠিত হয়েছে। ২৯,৫৪৬ ধারণক্ষমতাবিশিষ্ট মিলার্ন্টর স্টেডিয়ামে কিৎসকিকার নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জার্মান সাবেক ফুটবল খেলোয়াড় ফাবিয়ান হুরৎসেলার এবং সভাপতির দায়িত্ব পালন করছেন ওকে গটলিশ। বর্তমানে অস্ট্রেলীয় মধ্যমাঠের খেলোয়াড় জ্যাকসন আরভাইন এই ক্লাবের অধিনায়কের দায়িত্ব পালন করছেন।
ইতিহাস
ক্লাব প্রতিষ্ঠার প্রায় ৬৭ বছর পর, ১৯৭৭–৭৮ মৌসুমে জাংকট পাওলি প্রথমবারের মতো জার্মানির পেশাদার ফুটবলের শীর্ষ স্তর বুন্দেসলিগায় অংশগ্রহণ করতে সক্ষম হয়েছিল। ১৯৭৭ সালের সালের ৬ই আগস্ট তারিখে, বুন্দেসলিগায় ক্লাব ইতিহাসে নিজেদের প্রথম ম্যাচে ডিটেলম ফারনারের অধীনে জাংকট পাওলি ভেয়ার্ডার ব্রেমেনের বিরুদ্ধে ৩–১ গোলের ব্যবধানে জয়লাভ করেছিল। তবে, তারা বুন্দেসলিগায় তাদের প্রথম মৌসুমটি স্মরণীয় করে রাখতে পারেনি, কেননা ১৯৭৭–৭৮ বুন্দেসলিগায় তারা ৬টি জয় এবং ৬টি ড্রয়ে মাত্র ১৮ পয়েন্ট অর্জন করে পয়েন্ট তালিকার ১৮তম দল হিসেবে বুন্দেসলিগা হতে অবনমিত হয়েছিল, যেখানে ফ্রানৎস গারবার ১৬টি গোল করে লিগে জাংকট পাওলির হয়ে সর্বোচ্চ গোলদাতা হয়েছিলেন।
ক্রিস মার্টিন
ক্রিস্টোফার স্টুয়ার্ট মার্টিন (Chris Martin; জন্ম: ১০ ডিসেম্বর, ১৯৭৪) ক্রাইস্টচার্চে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০০ থেকে ২০১৩ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
উইলি পিয়াজা
উইলি ভিনসেন্ট পিয়াজা (সি. ১৮৬৫ - নভেম্বর ২, ১৯৩২) সেই নিষিদ্ধ পল্লির আইনি কার্যক্রমের সময় স্টোরিভিলের একজন পতিতা এবং পতিতালয়ের মালিক ছিলেন। ১৮৯৮ থেকে ১৯১৭ সালে পল্লি বন্ধ হওয়া পর্যন্ত, পিয়াজা একজন ম্যাডাম হিসাবে কাজ করেছিলেন এবং তার গ্রাহকদের জন্য মিশ্রজাতির মহিলাদের সরবরাহে বিশেষীকরণ করেছিলেন; সে নিজেই মিশ্র-জাতির ছিলেন।
ক্রিস মার্টিন
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড, ক্যান্টারবারি উইজার্ড এবং ইংরেজ কাউন্টি ক্রিকেটে ওয়ারউইকশায়ার ও এসেক্স দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন ‘টমি’ ডাকনামে পরিচিত ক্রিস মার্টিন।
ঘরোয়া ক্রিকেট
প্রাদেশিক ক্রিকেটে অকল্যান্ড এইস দলের পক্ষে প্রথম-শ্রেণীর খেলায় অংশ নিয়েছিলেন ক্রিস মার্টিন। এরপূর্বে ক্যান্টারবারি উইজার্ডের সদস্যরূপে খেলেছেন। এছাড়াও, ২০০৮ সালে ইংরেজ কাউন্টি ক্রিকেট দলে ওয়ারউইকশায়ারের পক্ষে খেলার জন্যে চুক্তিবদ্ধ হয়েছিলেন। ২০১০ সালে এসেক্সের পক্ষে একটি প্রথম-শ্রেণীর খেলায় অংশ নেন। ১৯৯৯ সালে স্কটল্যান্ডের হারিয়টস এফপি ক্রিকেট ক্লাবের পক্ষে এক মৌসুম খেলেন।
২০১১ সালে নিউজিল্যান্ডের প্রিমিয়ার লীগে অংশ নেন। এ পর্যায়ে নিউজিল্যান্ড ক্রিকেট পুরস্কার অনুষ্ঠানে উদ্বোধনী স্যার রিচার্ড হ্যাডলি পুরস্কার লাভ করেন।
আন্তর্জাতিক ক্রিকেট
২০০৭ সালে ওয়েস্ট ইন্ডিজে অনুষ্ঠিত ক্রিকেট বিশ্বকাপে আঘাতপ্রাপ্ত ড্যারিল টাফি’র স্থলাভিষিক্ত হয়েছিলেন। ঐ প্রতিযোগিতায় তার দল সেমি-ফাইনাল পর্যন্ত অগ্রসর হতে পেরেছিল।
৯ জানুয়ারি, ২০১১ তারিখে সেডন পার্কে সফরকারী পাকিস্তানের বিপক্ষে সিরিজের প্রথম টেস্টে খেলোয়াড়ী জীবনের ১০০ রান স্পর্শের মাইলফলকে পৌঁছেন। একই টেস্টের তৃতীয় দিনে তানভীর আহমেদকে আউট করে নিজস্ব ৫০০তম প্রথম-শ্রেণীর উইকেট পান।
অর্জনসমূহ
চারজন নিউজিল্যান্ডীয় টেস্ট ক্রিকেটারের একজন হিসেবে দুই শতাধিক উইকেট লাভের সম্মাননা অর্জন করেছেন ক্রিস মার্টিন।
টেস্ট ক্রিকেটের ইতিহাসে সর্বাধিক সাতবার জোড়া শূন্য রানের ইনিংস খেলারও রেকর্ড রয়েছে তার। এছাড়াও, একমাত্র ক্রিকেটার হিসেবে টেস্টে ক্রিকেটে দুইবার গোল্ডেন ডাকের সন্ধান পেয়েছেন। কোন বলের মুখোমুখি হওয়া ব্যতিরেকে ০ রানে রান আউটের শিকারে পরিণত হয়েছিলেন। ২০০৪ সালে ইংল্যান্ড ও ২০১৩ সালে দক্ষিণ আফ্রিকার বিপক্ষে এ ঘটনা ঘটে।
ব্যক্তিগত জীবন
জুন, ২০১১ সালে ক্রিস মার্টিনকে জাল ঘেরা আবদ্ধ স্থানে মার্টিন ক্রোকে লক্ষ্য করে বোলিং করতে দেখা যায়। পরে জানা যায় যে, শৈশবকালে তিনি মার্টিন ক্রো’র অনুশীলনীতে বোলিং করতেন।
৩ জুলাই, ২০১৩ তারিখে সকল স্তরের ক্রিকেট খেলায় অংশগ্রহণ করা থেকে বিরত থাকার কথা ঘোষণা করেন। এ সময়ে তিনি নিউজিল্যান্ডের তৃতীয় সর্বোচ্চ টেস্ট উইকেট সংগ্রাহক ছিলেন।
আবদুল আজিজ বিন মুহাম্মদ
ইমাম আবদুল আজিজ বিন মুহাম্মদ বিন সৌদ (عبد العزيز بن محمد بن سعود) (মৃত্যু ১৮০৩) ছিলেন প্রথম সৌদি রাষ্ট্রের দ্বিতীয় শাসক। তিনি রাষ্ট্রের প্রতিষ্ঠাতা মুহাম্মদ বিন সৌদের পুত্র। এছাড়াও তিনি মুহাম্মদ ইবনে আবদুল ওয়াহাবের দৌহিত্র। ১৭৬৫ থেকে ১৮০৩ সাল পর্যন্ত তিনি শাসন করেছেন।
লখনউ জংশন রেলওয়ে স্টেশন
লখনউ জংশন (আনুষ্ঠানিকভাবে লখনউ এনইআর, স্টেশন কোড এলজেএন) হল লখনউ শহরের দুটি প্রধান রেলওয়ে স্টেশনের একটি।   এটি  ব্রডগেজ    ট্রেনের জন্য। এটি   লখনউ চারবাগ রেলওয়ে স্টেশনের ঠিক পাশেই অবস্থিত।
তুই যদি আমার হইতি রে
তুই যদি আমার হইতিরে হচ্ছে ২০০৭ সালে মুক্তিপ্রাপ্ত একটি বাংলাদেশী প্রণয়ধর্মী নাট্য চলচ্চিত্র। চলচ্চিত্রটি রচনা ও পরিচালনা উত্তম আকাশ। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান, ফেরদৌস আহমেদ ও মৌসুমী। বাংলাদেশের চলচ্চিত্র ইতিহাসে এখনও পর্যন্ত এটিই প্রথমবার, যেখানে শাকিব খান ও মৌসুমী পর্দায় একসঙ্গে জুটি বেধে অভিনয় করেছেন।
গল্প
শাকিব খান একটি এলাকার যুবক বাড়িওয়ালা। একদিন সে মৌসুমীকে দেখে তার প্রেমে পড়ে গেল। তবে মৌসুমী ফেরদৌস নামে এক সাধারণ গ্রামের মানুষকে পছন্দ করেন। শাকিব খান সত্যই মোসুমিকে আশা করেছেন। মৌসুমী বুঝতে চেষ্টা করেছিলেন যে তিনি তার থেকে জুনিয়র এবং তিনি অন্য একজনকে ভালবাসেন। তবে শাকিব খান তাকে পেতে দৃড় প্রতিজ্ঞা।
অভিনয়
তুই যদি আমার হইতিরে এই সিনেমায় শাকিবের অভিনয় সর্বোচ্চ ভালো ছিল এবং কি এই সিনেমায় শাকিবের জাতীয় চলচ্চিত্র পুরস্কার পাওয়ার ও কথা ছিল। কিন্তু তা আর পাওয়া হয়ে ওঠেনি।
সংগীত
তুই যদি আমার হইতি রে চলচ্চিত্রের সুর ও সংগীতায়োজন করেছেন ইমন সাহা, পাশাপাশি এর সবগুলো গানের গীত রচনা করেছেন কবির বকুল।
অতিভুজ
সমকোণী ত্রিভুজের সমকোণের বিপরীত বাহুকে বলা হয় অতিভুজ (Hypotenuse)। অতিভুজ সমকোণী ত্রিভুজের বৃহত্তম বাহু। এটির বর্গ অন্য দুটি বাহুর বর্গের সমষ্টির সমান, যেটি পিথাগোরাসের উপপাদ্য নামে পরিচিত।
অতিভুজের দৈর্ঘ্য পরিমাপ
পিথাগোরাসের সূত্র কাজে লাগিয়ে বর্গমূল ফাংশন ব্যবহার করে অতিভুজের দৈর্ঘ্য গণনা করা হয়। যদি সমকোণী ত্রিভুজের একে অপরের সাথে লম্বভাবে অবস্থিত বাহু দুইটির দৈর্ঘ্য a ও b হয় এবং অতিভুজটির দৈর্ঘ্য c দ্বারা নির্দেশ করা হয়, তাহলে
অতিভুজের দৈর্ঘ্য কোসাইন সূত্রের সাহায্যেও বের করা সম্ভব। অতিভুজের বিপরীত কোণটি হল 90° এবং কোণটির কোসাইন মান হল 0:
অতিভূজ=লম্ব/sinθ আবার, অতিভূজ=ভূমি/cosθ
হোম কম্পিউটার
হোম কম্পিউটার ছিল মাইক্রোকম্পিউটারের একটি শ্রেণী যা ১৯৭৭ সালে বাজারে প্রবেশ করেছিল এবং ১৯৮০ দশকে সাধারণ হয়ে উঠে। এগুলো ভোক্তাদের নিকট বাজারজাত করা হত সামর্থ্যের মধ্যে যা সেই সময়ের প্রথম একক ব্যবহারকারীদের উদ্দেশ্য করা কম্পিউটার। এগুলো ব্যবসায়িক, বৈজ্ঞানিক অথবা ইঞ্জিনিয়ারদের কম্পিউটার বাজার থেকে আলাদা ছিল কম দামি হওয়ায় যেমন আইবিএম পিসি। তাই সাধারণত এগুলো মেমোরি এবং বর্ধণক্ষমতার দিক থেকে কম শক্তিশালি হত। একটি হোম কম্পিউটারের প্রায়শ ভাল গ্রাফিক্স এবং শব্দ ছিল ব্যবসায়ীক কম্পিউটারের তুলনায়। এগুলো সবচেয়ে সাধারণ ব্যবহার হল ভিডিও গেমস খেলা।
এগুলো কোন সাধারণ বৈদ্যুতিক যন্ত্রপাতি ছিল না যেহেতু এগুলো প্রস্তুত করেই বাজারজাত করা হত। বরং এগুলো ছিল ব্যবসায়িক যন্ত্রপাতি, সিনক্লেয়ার জেডএক্স৮০ মত, যা হোম এবং বাড়িতে তৈরি কম্পিউটার যেহেতু ক্রেতা এগুলোকে জোড়া দিতে পারতে প্রয়োজনীয় যন্ত্রপাতির থেকে।
জনপ্রিয় সংবাদগুলোতে পূর্বের হোম কম্পিউটার বিজ্ঞাপন ছিল বহুল প্রচলিত। এগুলোকে বাড়িতে ব্যবহারিকভাবে আহার/ঔষধ প্রস্তুতের নিময়মাবলির তালিকা প্রস্তুত থেকে ব্যক্তিগত আর্থিক ব্যবস্থাপনা থেকে বাড়ির সংয়ক্রিয়তায়  ব্যবহারের সম্ভাব্যতা সহকারে। উদাহরণসরূপ, ১৯৮০ দশকের হোম কম্পিউটারকে হোম সয়ংক্রিয় যন্ত্ররূপে ব্যবহারের জন্য কম্পিউটারকে সব সময় চালিয়ে রাখতে হত এবং সেই কাজের জন্যই নিয়োজিত রাখতে হত। ব্যক্তিগত অর্থ এবং ডাটাবেজ ব্যবহার করতে ক্লান্তিকর ডাটা অর্ন্তভূক্ত করতে হত।
বর্তমানে "ব্যবসায়িক" এবং "হোম" কম্পিউটার বাজারের ভাগ ধীরে ধীরে একেবারে মুছে গেছে। যেহেতু উভয় ধরনের কম্পিউটারই এখন একই রকম প্রসেসর স্থাপত্য, ফেরিফেরাল, অপারেটিং সিস্টেম এবং এ্যাপ্লিকেশন ব্যবহার করে। প্রায়শই দেখা যায় তাদের পার্থক্য হল শুধু তাদের যে বিক্রয়কেন্দ্র থেকে ক্রয় করা হয়। হোম কম্পিউটারের যুগ হতে অন্য একটি পরিবর্তন হল একজনের একক প্রচেষ্টায় নিজস্ব সফটওয়্যার প্রোগ্রাম লিখা এখন হোম কম্পিউটারে ব্যবহার থেকে প্রায় একেবারে নিশ্চিহ্ন হয়ে গেছে।
চৌধুরী তানবীর আহমেদ সিদ্দিকী
চৌধুরী তানবীর আহমেদ সিদ্দিকী ‌একজন বাংলাদেশী রাজনীতিবিদ । তিনি বাংলাদেশ জাতীয়তাবাদী দলের (বিএনপি) অন্যতম প্রতিষ্ঠাতা সদস্য। তিনি রাষ্ট্রপতি জিয়াউর রহমান এবং রাষ্ট্রপতি আবদুস সাত্তার মন্ত্রিসভায় বাণিজ্য প্রতিমন্ত্রী হিসাবে দায়িত্ব পালন করেছিলেন। তিনি বাংলাদেশ জাতীয়তাবাদী দলের (বিএনপি) সর্বোচ্চ সিদ্ধান্ত গ্রহণকারী সংস্থা, জাতীয় স্থায়ী কমিটির সিনিয়র সর্বাধিক সদস্য হিসাবে দায়িত্ব পালন করেছিলেন, ২০০৯ সালের মার্চ মাসে তাকে দল থেকে বহিষ্কার করা হয়েছিল, যা ২০১৮ সালের নভেম্বরে প্রত্যাহার করা হয়েছিল এবং তার আগেরটিতে তাকে পুনর্বহাল করা হয়েছিল দলীয় অবস্থান এর আগে তিনি এফবিসিসিআইয়ের সভাপতির দায়িত্ব পালন করেছিলেন, ১৯৭৯ সালে এবং ১৯৭৬ 'সালে ডিসিসিআই'র বাংলাদেশের ব্যবসায়ীদের নিয়ন্ত্রণকারী সংস্থা সংস্থা।
জীবনের প্রথমার্ধ
সিদ্দিকীর জন্ম ১৯৩৯ সালে। তিনি ব্রিটিশ শাসনামলে আসাম-বেঙ্গল মুসলিম লীগের সহ-প্রতিষ্ঠাতা এবং ঢাকা বিশ্ববিদ্যালয়ের প্রতিষ্ঠাতা অন্যতম খান বাহাদুর চৌধুরী কাজেমউদ্দিন আহমেদ সিদ্দিকীর নাতি।
সুখ
right|thumb|center|এটি সুখের একটি পরিচিত চিহ্ন
সুখ একটি মানবিক অনুভূতি। সুখ মনের একটি অবস্থা বা অনুভূতি যা ভালোবাসা, তৃপ্তি, আনন্দ বা উচ্ছ্বাস দ্বারা নিয়ন্ত্রিত হয়। জৈবিক, মানসিক, মনস্তাত্ত্বিক, দর্শনভিত্তিক এবং ধর্মীয় দিক থেকে সুখের সংজ্ঞা নির্ধারণ এবং এর উৎস নির্ণয়ের চেষ্টা করা হয়েছে। সঠিকভাবে সুখ পরিমাপ করা অত্যন্ত কঠিন। গবেষকেরা একটি কৌশল উদ্ভাবন করেছেন যা দিয়ে সুখের পরিমাপ কিছুটা হলেও পরিমাপ করা সম্ভব। মনোবিজ্ঞান বিশেষজ্ঞরা তাত্ত্বিক মডেলের ভিত্তিতে সুখ পরিমাপ করে থাকেন। এই মডেলে সুখকে ইতিবাচক কর্ম ও আবেগসমূহের সমষ্টি হিসেবে বিবেচনা করা হয়। এছাড়া এক্ষেত্রে তিনটি বিশেষ অবস্থাকেও বিবেচনা করা হয়: আনন্দ, অঙ্গীকার এবং অর্থ।
গবেষকগণ কিছু বৈশিষ্ট্য শনাক্ত করেছেন যেগুলো সুখের সাথে পারস্পরিকভাবে সম্পর্কযুক্ত: বিভিন্ন সামাজিক সম্পর্ক, বহির্মুখী বা অন্তর্মুখী অবস্থা, বৈবাহিক অবস্থা, স্বাস্থ্য, গণতান্ত্রিক স্বাধীনতা, আশাবাদ, ধর্মীয় সম্পৃক্ততা, আয় এবং অন্যান্য সুখী মানুষের সাথে নৈকট্য।
সমাজে ধনী,গরিব,সুখী,অসুখী; বিভিন্ন ধাঁচের মানুষের বসবাস।তবে বর্তমানে সুখী মানুষ খুঁজে পাওয়া সোনার পাথর বাটির মতো। সকলেই সুখী হতে পারে না। তবে সুখী হতে পয়সা লাগে না। নিজের ইচ্ছা থাকলে অবশ্যই সুখী হওয়া সম্ভব। নিজের যতটুকু আছে তন্মধ্যে সন্তুষ্ট থাকলে, আনন্দ খুঁজে পেলে সুখী হওয়া কঠিন কিছু না। সুখ একটা আপেক্ষিক ব্যাপার।
তবে মনে রাখতে হবে, ধনবান ব্যক্তি হলেই সুখী হওয়া যাবে, তা নয়। ছোট কুটিরেই সুখ লাভ করা যায়।
সংজ্ঞা
"সুখ" এর ব্যবহার এবং অর্থ বিতর্কের বিষয়,    এবং বিভিন্ন সংস্কৃতিতে এটি বোঝার মধ্যে পার্থক্য পরিলক্ষিত হয়।
দর্শনশাস্ত্র এবং ধর্মীয় চিন্তাবিদরা প্রায়ই আবেগের পরিবর্তে একটি ভালো জীবন বা সমৃদ্ধশালী জীবনধারণের ক্ষেত্রকে সুখ হিসাবে সংজ্ঞায়িত করেন । এই অর্থে সুখকে অনুবাদ করার জন্য গ্রিক eudaimonia ব্যবহৃত হতো, এবং এখনও নৈতিকতার নীতিতে ব্যবহার করা হয়। সময়ের সাথে সাথে একটি পরিবর্তন হয়েছে যেখানে গুনের সাথে সুখের সম্পর্কের চেয়ে সুখের সাথে গুনের সম্পর্কের উপর বেশি জোর দেয়া হচ্ছে । সহস্রাব্দ ঘুরে আসার পর থেকে, বিশেষ করে অমর্ত্য সেনের মানবিক বিকাশের পদ্ধতিটি উন্নত হয়েছে তার ফলে মনস্তাত্ত্বিক বিষয়ের উপর আগ্রহ বেড়ে গেছে । বিশেষত মার্টিন সেলিগম্যান, এড ডায়নার এবং রুউৎ ভেনহোভেনের কাজ, এবং পল আনন্দ এর আন্তর্জাতিক উন্নয়ন এবং চিকিৎসা গবেষণায় ব্যাপক অবদানের ফলে  এই বিষয়ের গুরুত্ব বেড়ে যায় ।
১৭৭৬ সালে মার্কিন যুক্তরাষ্ট্রে থমাস জেফারসন দ্বারা লিখিত স্বাধীনতার ঘোষণাপত্রটি ব্যাপকভাবে আলোচিত রাজনৈতিক মূল্যবোধ ছিল কারণ তিনি উল্লেখ করেছিলেন, "সুখের অনুধাবন করা" একটি সর্বজনীন অধিকার । মনে হচ্ছে এটি একটি বিষয়ভিত্তিক ব্যাখ্যা করার কথা বলে তারপরেও তা একাই আবেগ অতিক্রম করে । আসলে, এই আলোচনাটি প্রায়শই সহজ ধারণার উপর ভিত্তি করে চলতেছে যে সুখ শব্দটি একই জিনিস বোঝায় যা ১৯৭৬ সালে ছিল এবং আজও তাই আছে । প্রকৃতপক্ষে, অষ্টাদশ শতকে সুখ বলতে বুঝাতো "সমৃদ্ধি, উন্নতি এবং সুস্থতা"।
২০১২ সালের ওয়ার্ল্ড হ্যাপিনেস রিপোর্টে উল্লেখ করা হয়েছে যে, ব্যক্তিগত কল্যাণমূলক পদক্ষেপে, প্রাথমিক বিশুদ্ধতম জীবনের মূল্যায়ন এবং মানসিক প্রতিবেদনগুলির মধ্যে পার্থক্য নির্ণয় করা । সুখকে উভয় জীবন মূল্যায়নে ব্যবহার করা হয়, যেমন "মোটের উপর আপনি আপনার জীবনে কতটা সুখী?" এবং মানসিক প্রতিবেদনে, "এখন আপনি কতটা সুখী?" এবং লোকেরা এই ধরনের মৌখিক contexts এ সুখকে উপযুক্তভাবে ব্যবহার করতে পারে বলে মনে হয়। ওয়ার্ল্ড হ্যাপিনেস প্রতিবেদনগুলি এই পরিমাপ পদ্ধতিগুলির মাধমে সুখের সর্বোচ্চ স্তরের দেশগুলিকে চিহ্নিত করে ।
গবেষণার ফল
১৯৬০-এর দশক থেকে গ্যারান্টোলজি, সামাজিক মনোবিজ্ঞান, ক্লিনিক্যাল এবং মেডিক্যাল গবেষণা এবং সুখ অর্থনীতিসহ বিভিন্ন বৈজ্ঞানিক শাখায় সুখ নিয়ে গবেষণা পরিচালিত হয়েছে । গত দুই দশক ধরে, বৈজ্ঞানিক প্রকাশনার ক্ষেত্রে ইতিবাচক মনোবিজ্ঞানের ক্ষেত্র ব্যাপকভাবে বিস্তৃত হয়েছে এবং বিভিন্ন মতামতের উপর ভিত্তি করে সুখের কারণগুলি এবং যে বিষয়গুলির সাথে সুখের আন্তঃসম্পর্ক আছে তাদের চিহ্নিত করা হয়েছে । সুখের ধারণাকে উন্নত করার জন্য অনেক স্বল্পমেয়াদী স্ব-উদ্যোগের ব্যবস্থা নেয়া হয়েছে ।
ব্যাপক অর্থে সুখ হল একটি পরিবারের জন্য আনন্দদায়ক একটি অবস্থা, যেমন আনন্দ, পরিতৃপ্তি, সন্তুষ্টি, উষ্ণতা এবং জয়লাভ । উদাহরণস্বরূপ, সুখ মূলত "অপ্রত্যাশিত ইতিবাচক ঘটনাগুলির মাধ্যমে" ,  "অন্যদের দেখার মাধ্যমে", এবং "অন্যদের প্রশংসা করা  এবং  গ্রহণ করা" থেকে আসে।  আরও সংকীর্ণভাবে, এটি পরীক্ষামূলক এবং মূল্যায়নযোগ্য সুখের কথা উল্লেখ করে । অভিজ্ঞতাগত সুখ, বা "বিষয়গত সুখ", প্রশ্নের মাধ্যমে যাচাই করা হয় যেমন  "এখন আপনার অভিজ্ঞতাটি কতটুকু ভাল বা মন্দ?" পক্ষান্তরে, মূল্যায়ন করার মত সুখ নিয়ে প্রশ্ন জিজ্ঞেস করা যায়, যেমন "আপনার অবকাশ কতটা ভাল ছিল?" এবং অতীত সুখ সম্পর্কে একজন ব্যক্তির বিষয়ভিত্তিক চিন্তা এবং অনুভূতিগুলি পরিমাপ করার চেষ্টা করে । পরীক্ষামূলক সুখ কম ত্রুটিপূর্ণ যা মেমরির মাধ্যমে পুনরুৎপাদন সম্ভব । কিন্তু সুখের উপর ভিত্তি করে লেখা বেশিরভাগ সাহিত্য মূল্যায়নের সুফলকে বোঝায় । হিরোস্টিকস দ্বারা সুখ পরিমাপের সাথে দুইটি বিষয় জড়িত থাকতে পারে, যেমন peak-end rule এর কথা বলা যেতে পারে ।
সুখ পুরোপুরি বহিরাগত বিষয় নয় এমনকি মুহূর্তের আনন্দ থেকেও তা প্রাপ্ত হয় না । প্রকৃতপক্ষে, প্রচলিত ধারণায় সুখ দ্রুতগামী বলা সত্ত্বেও গবেষণায় প্রমাণিত হয় যে সময়ের সাথে সাথে সুখ স্থিতিশীল হয় । সুখ আংশিকভাবে জিনগত । যমজ গবেষণা করে প্রাপ্ত তথ্য থেকে বুঝা যাচ্ছে যে,  মানুষের সুখ স্তরের ৫০ শতাংশ জিনগতভাবে নির্ধারিত হয়, ১০ শতাংশ জীবনের চলমান পরিস্থিতি এবং অবস্থা দ্বারা প্রভাবিত হয় এবং অবশিষ্ট ৪০ শতাংশ সুখ আত্মনিয়ন্ত্রণের বিষয়।
১. আনন্দ (সুস্বাদু খাদ্য, উষ্ণ বাথ, ইত্যাদি), ২. যোগদান (বা প্রবাহ, একটি উপভোগ্য কার্যকলাপ যা এখনো চ্যালেঞ্জিং পর্যায়ে আছে), ৩. সম্পর্ক (সামাজিক সম্পর্ককে সুখের অত্যন্ত নির্ভরযোগ্য নির্দেশক বলা যায় ), ৪. অর্থ (একটি অনুভূতির খোঁজ করা বা বড় কিছুর সাথে সম্পর্কিত), এবং ৫. অর্জন (বাস্তব লক্ষ্য উপলব্ধি করা)
এবং বিশেষ করে পিতা-মাতার সাথে সম্পর্কযুক্ত ভালোবাসার ক্ষমতা এবং পারষ্পরিক সংযুক্তি যা মানুষের জীবনে সুখের একটি দৃঢ় অবস্থার কথা বলে ।
এটি যুক্তিযুক্ত করা হয়েছে যে টাকার মাধ্যমে কার্যকরভাবে সুখ কিনতে পারা যায়না যদি না একে সুনির্দিষ্ট উপায়ে ব্যবহার করা হয় । " এটি ছাড়াও ব্যক্তিদের পর্যাপ্ত পরিমাণ অর্থ আছে যার মাধ্যমে তারা সহজেই খাবার কিনতে পারে, নতুন কাপড় পরিধান এবং ঘর বাড়ি বানাতে পারে" - এমনকি অনেক লোকের বেশি অর্থ আছে যা তাদের সামান্য সুখী করতে পারে । " " অন্যদের জন্য অর্থ ব্যয় করে সত্যিই আমরা অনেক সুখ অনুভব করি কিন্তু নিজেদের জন্য ব্যয় করলে ততটা করিনা "।
ধর্ম কীভাবে সুখের সাথে সম্পর্কযুক্ত তা নিয়ে কিছু গবেষণা করা হয়েছে । সাধারণ সম্পর্ক অস্পষ্ট, কিন্তু ধর্মের মধ্যে মানুষকে বেশি সুখী দেখা যায় । PERMA এর সাথে সামঞ্জস্যপূর্ণ, ধর্ম নিজের চেয়ে আরও ব্যাপক অর্থবোধক এবং সংযোগের অনুভূতি প্রদান করতে পারে । ধর্ম মানুষকে সাম্প্রদায়িক সদস্যপদ দিতে পারে যা সাধারণ সম্পর্ক থেকেও বেশি শক্তিশালী । অন্য একটি উপাদান এর কথা বলা যায় যা রীতির সঙ্গে সম্পর্কযুক্ত ।
স্ব-সংকল্প তত্ত্ব তিনটি চাহিদার সাথে সম্পর্কিত: দক্ষতা, স্বায়ত্তশাসন এবং সংশ্লিষ্টতা।
বিশ্বব্যাপী ক্রস বিভাগীয় গবেষণাগুলি সুখের সাথে ফল এবং শাক-সবজি খাওয়ার একটি সম্পর্ককে সমর্থন করে । প্রতিদিন ফল এবং শাক-সবজি খাওয়াকে "খুব খুশি" হিসাবে শ্রেণীবদ্ধ করা হয়েছে । তারা মনে করেন ফল এবং শাক-সবজি খাওয়া ও সুখের মধ্যে একটি শক্তিশালী এবং ইতিবাচক পারস্পরিক সম্পর্ক আছে ।"  দক্ষিণ কোরিয়া,  ইরান, চিলি, ইউএসএ,  বা ইউকে তে ব্যাপক হারে ফল এবং উদ্ভিজ্জ ব্যবহারে অধিক সুখের সাথে ইতিবাচক সহযোগিতা রয়েছে বলে ধারণা করা হচ্ছে । ধূমপান, ব্যায়াম, বডি মাস ইনডেক্স এবং সামাজিক-অর্থনৈতিক বিষয়গুলিও সুখের সাথে জড়িত ।
Layard এবং অন্যান্যরা দেখান যে সুখের উপর সবচেয়ে গুরুত্বপূর্ণ প্রভাব ফেলে মানসিক স্বাস্থ্য ।
ব্রাহ্ম কুমারী রাজা যুগ ব্যায়ামে ধ্যানকারীদের উপর অক্সফোর্ডের সুখের প্রশ্নাবলী ব্যবহার করে একটি গবেষণার মাধ্যমে দেখা গেছে নিয়ন্ত্রিত গ্রুপের চেয়ে অনিয়ন্ত্রিত গ্রুপের লোকেরা বেশি সুখী । Yongey Mingyur Rinpoche বলেছেন যে স্নায়ু বিজ্ঞানীরা তাদের গবেষণায় লক্ষ্য করেছেন যে ধ্যানের মাধ্যমে একজন ব্যক্তি তার সুখের বেসলাইন পরিবর্তন করতে পারেন।
ধর্ম
ধর্ম এবং সুখ নিয়ে অনেক গবেষক গবেষণা করেছেন হয়েছে। ধর্মীয় বিষয় সুখের উপাদান হিসাবে অনেক বৈশিষ্ট্য উপস্থাপন করে যা ইতিবাচক মনোবিজ্ঞান দ্বারা চিহ্নিত করা হয়েছে। সুখের সাথে সংগঠিত ধর্মের সামাজিক সংযোগের গুরুত্বপূর্ণ ভূমিকা রয়েছে। প্রার্থনা এবং বিশ্বাস দ্বারা স্নায়বিক সুবিধা লাভ করা যায় ।
অনেক বিষয় আছে যা দ্বারা ধর্ম একজন ব্যক্তিকে নেক সুখী করতে পারে, এমনকি সামাজিক যোগাযোগ এবং সমর্থন যা ধর্মীয় pursuits থেকে পাওয়া যায়। তাছাড়া মানসিক কার্যকলাপ যা আশাবাদ এবং স্বেচ্ছাসেবী বিষয়ের সঙ্গে জড়িত, কি কৌশলের মাধ্যমে মানসিক চাপ মোকাবেলা করা যাবে এর ক্ষমতা বৃদ্ধি করে।" এটাও হতে পারে যে ধার্মিক লোকেরা ভাল স্বাস্থ্য সম্পর্কিত আচরণ যেমন পদার্থের কম অপব্যবহার করে, যেহেতু মনস্তাত্ত্বিক পদার্থের ব্যবহারকে কখনও কখনও অপব্যবহার বলে মনে করা হয়।
The Handbook of Religion and Health এ Feigelman (১৯৯২) দ্বারা পরিচালিত একটি জরিপের বর্ণনা দিয়েছেন যে, যারা ধর্মকে ছেড়ে দিয়েছে এমন আমেরিকানদের মধ্যে সুখ নিয়ে পরীক্ষা করা হয়েছে, যেখানে এটি পাওয়া গিয়েছে যে ধর্মীয় অধিভুক্তি বাতিল ও অসুখের মধ্যে সামান্য সম্পর্ক রয়েছে । কসমিন ও লচম্যান (১৯৯৩) তাদের গ্রন্থে উল্লেখ করেছেন যে, ধর্মের সাথে জড়িত ব্যক্তিদের তুলনায় যাদের ধর্মের সাথে কোন সম্বন্ধ নেই তাদের বিষণ্ণতা উপসর্গের ঝুঁকিµ অনেক বেশি । ১৪৭ টি স্বাধীন তদন্তকারীর গবেষণায় দেখা গেছে, "ধর্মীয়বোধ এবং বিষণ্নতাগত উপসর্গগুলির মধ্যে পারস্পরিক সম্পর্ক ছিল -.০৯৬, যা ইঙ্গিত দেয় যে, বৃহত্তর ধর্মীয়বোধ হালকাভাবে কম উপসর্গের সাথে জড়িত।"
যাইহোক, পণ্ডিতদের মধ্যে দৃঢ় মতবিরোধ রয়েছে ধর্মীয় অনুষ্ঠানের প্রভাব বিশেষ করে গির্জায় যোগদান বা অন্যথায় ধর্মীয় গোষ্ঠীর অন্তর্গত হওয়া, আধ্যাত্মিক বা সামাজিক দিকগুলির কারণে মানুষ সুখী হতে পারে কিনা এই সব বিষয় নিয়ে । যারা গির্জা বা অনুরূপ ধর্মীয় প্রতিষ্ঠানের অন্তর্গত তারা শুধুমাত্র সামাজিক সংযোগের প্রভাবে প্রভাবিত হতে পারে । এই সুবিধাগুলিই যথেষ্ট যা তারা একই বা অন্য ধর্ম নিরপেক্ষ দল, ক্লাব বা অনুরূপ সংস্থাগুলিতে যোগদান করে লাভ করতে পারে।
ত্রাস ব্যবস্থাপনা
টেরর ম্যানেজমেন্ট থিওরিটি বলে যে মানুষ যখন তাদের অনিবার্য মৃত্যুর কথা স্মরণ করে তখন তারা জ্ঞানীয় অসঙ্গতি (উদ্বেগ) ভোগ করে। ত্রাস ব্যবস্থার মাধ্যমে ব্যক্তিকে কিছু প্রতীকী উপাদানের আশ্রয় নিতে প্ররোচিত করা হয় - যা সন্তোষজনকভাবে তাদের মধ্যে মৃত্যু এবং মৃত্যুর অনুভূতি সৃষ্টি করে (যেমন স্ব-মর্যাদা বাড়ানো)।